钦定古今图书集成/明伦汇编/闺媛典/第102卷 > 皇清八 > 陈迎妻凌氏
## 钦定古今图书集成/明伦汇编/闺媛典/第102卷 > 皇清八 > 陈迎妻凌氏

按《通州志》：凌氏，陈迎妻。家世衣冠有礼教，里人称“内则焉。乙酉夏，乱民杀州长吏，城中人知，旦夕兵至，避入乡，迎亦避严家东原氏谓家人曰：‘兵未必可避，皇皇焉忧之，时时自为计，将以死自全。抚其子若女，属左右善视之，而分给以簪珥，示相托。既而兵大至，城中相传首祸者在东原，举相惊窜，果有戎马数十骑’” 来捕乱民，马上或挟少妇往来田间，畏死者恣受其辱。氏闻，遂投水死。